અત્યાધુનિકયુગમાં એન્ટરટેનમેન્ટના માધ્યમો કમ્પલીટ ચેન્જ થઈ ગયા છે! તે સમયે જાદુઈકલા બરકરાર રાખવા 81 વર્ષના વયોવૃદ્ધ દુનિયાના મશહુર જાદુગર ઈશ્વરસિંહ ચૂડાસમા (જાદુગર મંગલ) નિત્ય નિરંતર જાદુગરના કોસ્ચ્યુમ અફલાતૂન પહેરી માથે હેટ – કે – પાઘડી, ચામડાના બૂટ લાલ ચટક કોટમાં સજ્જ થઈને પોઝિટિવ એનર્જીવાળા કર્ણપ્રિય-કંઠમાધુર્યથથ દર્શકગણનું મનોરંજન છેલ્લાં 60 વર્ષથી કરતા આવે છે. સમગ્ર ભારત અને 12 દેશોમાં જાદુગરના ભવ્યતાતિભવ્ય શો કરી આવ્યા છે. અત્યાધુનિક માઇક સિસ્ટમ સંગાથે બહુમુલ્ય ઇન્સ્ટ્રુમેન્ટ વગાડી દર્શકને મંત્રમુગ્ધ કરી દે છે. ગુજરાતી લોકાભિમુખ જાદુઈકલાના કાઠિયાવાડના અમરેલી જિલ્લાના દામનગરના વતની જાદુકલા વિશે વિસ્તૃત માહિતી આપે છે.